ምግብ ቤቶች ላይ በደረሰ ጥቃት ቢያንስ 20 ተገደሉ
በሶማሊያ ዋና ከተማ መቃዲሹ በሚገኙ ሁለት ምግብ ቤቶች ላይ የአሸባብ ታጣቂዎች ባደረሱት ጥቃት ቢያንስ 20 ሰዎች ተገደሉ።አንዳንድ ዘገባዎችም ቁጥሩን ወደሰላሳ ከፍ ያደርጉታል።35 ሰዎች ደግሞ መጎዳታቸዉን የሶማሊያ ፖሊስ እና እማኞች አመልክተዋል።የጀርመን የዜና ወኪል ዲፒኤ ከስፍራዉ እንደዘገበዉ ትናንት ማምሻዉን አጥፍቶ ጠፊ የሚያሽከርከዉ መኪና ፖሽ ትሬት ከተባለዉ ምግብ ቤት እና ሆቴል መግቢያ ላይ ራሱን ያጋያል።በመቀጠልም የታጠቁ ጥቃት አድራሾች ወደ ሆቴሉ እና በአጠገቡ ወደሚገኝ ፒሳ መሸጫ በመግባት ተኩስ ከፍተዉ ድንጋጤና ትርምስ መፍጠራቸዉን እማኞች ለዜና ወኪሉ ገልጸዋል።ጥቃቱን ለመቆጣጠር የተደረገዉ ጥረት አስር ሰዓት መዉሰዱን ፖሊስ አመልክቷል። የሶማሊያ የፀጥታ ኃይል ባልደረባ መሐመድ ሀሰን በርካታ ሰዎች ከስፍራዉ ሳይጎዱ ማትረፍ መቻሉን ገልጸዋል።ከተራፊዎቹ መካከል እንግዶችን ጨምሮ የሆቴሉ ሠራተኞች የሆኑ የኢትዮጵያ እና ኬንያ ዜጎች እንደሚገኙበትም አመልክተዋል።አሸባብ ለጥቃቱ ኃላፊነት የወሰደ ሲሆን፤ጠቅላይ ሚኒስትር ሀሰን አሊ ካይሬ ጥቃቱን የአሸባሪነት ጭካኔ የተሞላበት ድርጊት ሲሉ ኮንነዋል።ምንጭ-()